સરદાર વલ્લભભાઇ પટેલ દેશના પહેલા ગૃહમંત્રી અને ઉપ પ્રધાનમંત્રી બન્યા. બારડોલી સત્યાગ્રહ કરનારા વલ્લભભાઇને સત્યાગ્રહ સફળ થતા ત્યાંની મહિલાઓએ સરદારની ઉપાધિ આપી હતી. જો પટેલ ના હોત તો કદાચ દેશ એક ના થયો હોત. આઝાદી પછી જુદા જુદા રજવાડામાં વિખરાયેલા ભારતના ભૂ-રાજનીતિક એકીકરણમાં કેન્દ્રીય ભૂમિકા નિભાવવા માટે સરદાર પટેલને ભારતના બિસ્માર્ક અને લોખંડી પુરુષ કહેવામાં આવે છે. ઝવેરભાઇ પટેલ અને લાડબા દેવીની ચોથી સંતાન વલ્લભે લંડન જઇને બેરિસ્ટરનો અભ્યાસ કર્યો હતો. બારડોલીમાં સશક્ત સત્યાગ્રહ કરવા માટે તેમને પહેલા બારડોલીના સરદાર અને બાદમાં સરદાર કહેવામાં આવ્યા. ભારતના એકીકરણમાં તેમના મહાન યોગદાન માટે તેમને ભારતના લોખંડી પુરુષ તરીકે ઓળખવામાં આવતા હતા.